ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ: ખોટી માન્યતાઓ વિ. હકીકતો
પુરુષો અને મહિલાઓમાં વંધ્યત્વ સાથે કોવિડ-19 રસીકરણને જોડતી કડીના કોઈ વૈજ્ઞાનિક પુરાવા નથી
સ્તનપાન કરાવતી તમામ મહિલાઓ માટે કોવિડ-19 રસીકરણની ભલામણ કરાઈ છે
પ્રજનન સક્ષમ વસ્તીમાં કોવિડ-19ને કારણે વંધ્યત્વ સંબંધે ચિંતાઓ વ્યક્ત કરતા અને સ્તનપાન કરાવતી મહિલાઓ માટે કોવિડ-19 રસીકરણ સલામત છે કે કેમ એ અંગેના અખબારી અહેવાલો છે.
કેન્દ્રીય આરોગ્ય અને પરિવાર કલ્યાણ મંત્રાલય એની વેબસાઈટ  પર વારંવાર પૂછાતા પ્રશ્નો  મૂકીને એમાં ચોખવટ કરી છે કે ઉપલબ્ધ રસીઓમાંની કોઈપણ રસી પુરુષો કે મહિલા બેમાંથી એકેયની ફળદ્રુપતાને અસર કરતી નથી, કારણ કે તમામ રસીઓ અને એના ઘટકોનું પહેલાં પ્રાણીઓ પર અને બાદમાં માનવો પર એ નક્કી કરવા પરીક્ષણ કરાયું હતું કે એમની એવી કોઈ આડઅસર છે કે કેમ. રસીઓની સલામતી અને અસરકારકતાની ખાતરી થયા બાદ જ આ રસીઓને વપરાશ માટે અધિકૃત કરવામાં આવે છે.
વધુમાં, કોવિડ-19 રસીકરણને કારણે વંધ્યત્વ બાબતે પ્રવર્તતી ખોટી માન્યતાઓ પર અંકુશ લાવવા માટે, ભારત સરકારે ચોખવટ કરી છે કે  કોવિડ-19 રસીકરણ પુરુષો અને મહિલાઓમાં વંધ્યત્વ લાવી શકે છે એવું સૂચવતા કોઇ પણ વૈજ્ઞાનિક પુરાવાઓ નથી. રસીઓ સલામત અને અસરકારક માલૂમ પડી છે.
તાજેતરની એક મુલાકાતમાં, નેશનલ ટેકનિકલ એડવાઇઝરી ગ્રૂપ ઓન ઈમ્યુનાઇઝેશન ના કોવિડ-19 કાર્યકારી ગ્રૂપના અધ્યક્ષ ડૉ. એન.કે. અરોરાએ આવા આક્ષેપો અને દહેશતોને રદિયો આપ્યો છે. તેમણે કહ્યું હતું કે ભારતમાં અને વિદેશમાં પોલિયોની રસી આપવા દરમ્યાન પણ એવી ખોટી માહિતી ઊભી કરવામાં આવી હતી કે રસી લેનારા બાળકોને ભવિષ્યમાં વંધ્યત્વનો સામનો કરવો પડશે. તેમણે ખાતરી આપી હતી કે તમામ રસીઓ સઘન વૈજ્ઞાનિક સંશોધનોમાંથી પસાર થાય છે અને આમાંની કોઇ પણ રસીમાં આ પ્રકારની આડઅસર નથી.

નેશનલ એક્સપર્ટ ગ્રૂપ ઓન વેક્સિન એડમિનિસ્ટ્રેશન ફોર કોવિડ-19 એ સ્તનપાન કરાવતી તમામ મહિલાઓ માટે પણ કોવિડ-19 રસીકરણની ભલામણ કરી છે અને આને સલામત ગણાવતા કહ્યું છે કે રસીકરણ પહેલાં કે પછી, સ્તનપાન બંધ કરી દેવાની કે અટકાવી દેવાની કોઇ જ જરૂર નથી.
.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
બસવજયંતીના અવસરે પ્રધાનમંત્રીએ આજે એક વીડિયો સંદેશમાં ભગવાન બસેશ્વર જયંતીની શુભકામનાઓ પાઠવી.
પ્રધાનમંત્રી શ્રી નરેન્દ્ર મોદીએ આજે ભગવાન બસવેશ્વરની જયંતી એટલે કે બસવજયંતી નિમિત્તે આજે એક વીડિયો સંદેશમાં ભગવાન બસેશ્વર જયંતીની શુભકામનાઓ પાઠવી. અને અને ભગવાન બસેશ્વરને શ્રદ્ધા સુમન અર્પણ કર્યા.
બસવજયંતી 12 સદીના મહાન તત્વજ્ઞાની અને સમાજ સુધારક વિશ્વગુરુ બસવેશ્વરની જન્મ તિથિના માનમાં દર વર્ષે ઉજવવામાં આવે છે.
વૈશ્વિક બસવજયંતી – 2020નું આજે ડિજિટલ માધ્યમથી આયોજન કરવામાં આવ્યું હતું અને સમગ્ર ભારત તેમજ દુનિયામાંથી તેમના અનુયાયીઓ જોડાયા હતા.
આ સંદેશામાં, પ્રધાનમંત્રીએ કોરોના વાયરસ મહામારીને હરાવવા માટે સમગ્ર દેશને શક્તિ પ્રદાન કરવા ભગવાન બસવેશ્વરના આશીર્વાદ માંગ્યા હતા.
પ્રધાનમંત્રી અગાઉના ઘણા પ્રસંગો યાદ કરતા કહ્યું કે, ભગવાન બસવેશ્વરના વચનોનો 23 ભાષાઓમાં અનુવાદ હોય કે પછી લંડનમાં ભગવાન બસવેશ્વરની મૂર્તિના અનાવરણનો પ્રસંગ હોય, તેમના વચનોમાંથી તેમને ઘણું બધું શીખવા મળ્યું છે.
ભગવાન બસવેશ્વરને મહાન સુધારક અને કુશળ વહીવટકર્તા ગણાવી પ્રધાનમંત્રીએ જણાવ્યું હતું કે, ભગવાન બસવેશ્વર પોતે વ્યક્તિગત રીતે લોકોમાં અને સમાજમાં જે સુધારાઓ ઇચ્છતા હતા તેનો માત્ર ઉપદેશ જ નહોતા આપતા પરંતુ તેમણે પોતે પણ આ તમામ બાબતો તેમના જીવનમાં અપનાવી હતી.
પ્રધાનમંત્રીએ જણાવ્યું હતું કે, ભગવાન બસવેશ્વરના વચનો આધ્યાત્મિક જ્ઞાનનો સ્રોત છે, તેમજ આપણા જીવન માટે એક વ્યવહારું માર્ગદર્શક પણ છે. તેમના વચનો આપણને એક બહેતર માણસ બનતા શીખવે છે અને આપણા સમાજને વધુ ઉદાર તેમજ દયાળુ અને માનવીય બનાવતા શીખવે છે. તેમણે સામાજિક અને જાતિય સમાનતા જેવા વિષયો પર સદીઓ પહેલાં આપણને માર્ગદર્શન આપ્યું હતું.
પ્રધાનમંત્રીએ જણાવ્યું હતું કે, બસવન્નાએ એક એવી સામાજિક લોકશાહીનો પાયો નાંખ્યો હતો જ્યાં સમાજના અંતિમ પાયદાન પર ઉભેલી વ્યક્તિની ચિંતા સૌથી પહેલાં કરવામાં આવતી હોય. તેમણે ઉમેર્યું હતું કે, બસવન્નાએ માનવજીવનના દરેક પાસાં સ્પર્શ્યા છે, તેને બહેતર બનાવવા માટે ઉકેલો સૂચવ્યા છે.
પ્રધાનમંત્રીએ ખુશી વ્યક્ત કરી હતી કે, 2017માં બસવન્નાના પવિત્ર વચનોના ડિજિટાઇઝેશનનું જે સૂચન મેં રજૂ કર્યું હતું, તેના પર અત્યારે વ્યાપક કામ થઇ રહ્યું છે.
સમગ્ર દુનિયામાં આજના ડિજિટલ કાર્યક્રમનું સંચાલન કરનારી બસવન્ના સમિતિનિ કામગીરીને બિરદાવતા પ્રધાનમંત્રીએ જણાવ્યું હતું કે, લૉકડાઉનના નિયમોનું પાલન કરવા માટે એક પ્રકારે આ ઑનલાઇન સમૂહમિલન ખૂબ જ ઉત્તમ દૃશ્ટાંત છે.
પ્રધાનમંત્રીએ જણાવ્યું હતું કે, “આજે, ભારતીયોને લાગે છે કે પરિવર્તન ખરેખર તેમનાથી શરૂ થાય છે. આ પ્રકારની આશા અને વિશ્વાસ દેશને મુશ્કેલથી પણ મુશ્કેલ પડકારોમાંથી બહાર નીકળવામાં મદદ કરે છે અને કરી રહ્યાં છે.” તેમણે દેશવાસીઓને આ વિશ્વાસ અને આશાના સંદેશાને આગળ ધપાવવા અને વધુ મજબૂત કરવાની અપીલ કરી હતી. તેમણે કહ્યું હતું કે, આનાથી આપણને પરિશ્રમ અને પરોપકાર માટે પ્રેરણા મળશે. દુનિયાને બહેતર સ્થળ બનાવવા માટે ભગવાન બસવન્નાના કાર્યો અને આદર્શોનો સમગ્ર દુનિયામાં પ્રસાર કરવાનું ચાલુ રાખવા માટે તેમણે લોકોને અનુરોધ કર્યો હતો.
બસવજયંતી નિમિત્તે સૌને શુભેચ્છા પાઠવતી વખતે, પ્રધાનમંત્રીએ લોકોને સામાજિક અંતર જાળવવા માટે ‘બે ગજનું અંતર’ નિયમનું પાલન કરવાનો પણ અનુરોધ કર્યો હતો.
GP/DS
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 139 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 20.13 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,39,06,60,790
|
|
બાકી ઉપલબ્ધ
|
|
20,13,38,526
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 139 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 20.13 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 163
માનવ સંસાધન વિકાસ મંત્રાલય
પરીક્ષા પે ચર્ચા 2022ની 5મી આવૃત્તિમાં ભાગ લેવા માટે નોંધણી તારીખ 27મી જાન્યુઆરી, 2022 સુધી લંબાવવામાં આવી
પરીક્ષા પે ચર્ચાની 5મી આવૃત્તિમાં ભાગ લેવાની છેલ્લી તારીખ 27મી જાન્યુઆરી, 2022 સુધી લંબાવવામાં આવી છે. પ્રધાનમંત્રી શ્રી નરેન્દ્ર મોદીએ એક અનોખા ઇન્ટરએક્ટિવ પ્રોગ્રામ - પરીક્ષા પે ચર્ચાની કલ્પના કરી હતી જેમાં જીવનને ઉત્સવ તરીકે ઉજવવા માટે, પરીક્ષાઓમાંથી ઉદ્ભવતા તણાવને દૂર કરવા તેમની સાથે ચર્ચા કરવા દેશભરના વિદ્યાર્થીઓ, માતા-પિતા, શિક્ષકો અને વિદેશથી પણ વાતચીત કરે છે.
આ પ્રોગ્રામનું ફોર્મેટ 2021ની જેમ ઓનલાઈન મોડમાં રાખવાની દરખાસ્ત છે. ધોરણ 9 થી 12 ના શાળાના વિદ્યાર્થીઓ, શિક્ષકો અને માતાપિતાની પસંદગી ઓનલાઈન સ્પર્ધા દ્વારા કરવામાં આવશે. https://innovateindia.mygov.in/ppc-2022/ પર નોંધણી 28મી ડિસેમ્બર 2021થી 27મી જાન્યુઆરી 2022 સુધી લાઈવ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(Visitor Counter : 167
પ્રધાનમંત્રીનું કાર્યાલય
પ્રધાનમંત્રીએ શ્રી ચરણજીત સિંહ ચન્નીને પંજાબના મુખ્યમંત્રી તરીકે શપથ લેવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ શ્રી ચરણજીત સિંહ ચન્ની જીને પંજાબના મુખ્યમંત્રી તરીકે શપથ લેવા બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"શ્રી ચરણજીત સિંહ ચન્ની જીને પંજાબના મુખ્યમંત્રી તરીકે શપથ લેવા બદલ અભિનંદન. પંજાબના લોકોની સુખાકારી માટે પંજાબ સરકાર સાથે કામ કરવાનું ચાલુ રાખશે."
SD/GP/BT
(
પ્રધાનમંત્રીનું કાર્યાલય
પ્રધાનમંત્રી 16મી જૂને વાઈવાટેકના પાંચમા સંસ્કરણ પર મહત્વનું સંબોધન કરશે
પ્રધાનમંત્રી શ્રી નરેન્દ્ર મોદી 16મી જૂને સાંજે 4 વાગ્યા આસપાસ યોજાનાર વાઈવાટેકના પાંચમા સંસ્કરણમાં મહત્વનું સંબોધન કરશે. પ્રધાનમંત્રીને વાઈવાટેક 2021માં મહત્વનું સંબોધન આપવા માટે અતિથિ વિશેષ તરીકે આમંત્રિત કરવામાં આવ્યા છે.
આ કાર્યક્રમમાં અન્ય અગ્રણી વક્તાઓમાં ફ્રાન્સના રાષ્ટ્રપતિ શ્રી ઈમેન્યુઅલ મેક્રોં, સ્પેનના પ્રધાનમંત્રી શ્રી પેડ્રો સાન્ચેઝ અને વિવિધ યુરોપીયન દેશોના મંત્રીઓ/સાંસદો સામેલ રહેશે. આ કાર્યક્રમમાં એપલના સીઈઓ ટિમ કૂક, ફેસબુકના અધ્યક્ષ તથા સીઈઓ શ્રી માર્ક ઝુકરબર્ગ તેમજ માઈક્રકોસોફ્ટના પ્રમુક શ્રી બ્રાડ સ્મિથ સહિતના અનેક કોર્પોરેટ અગ્રણીઓ પણ સામેલ રહેશે.
વાઈવાટેક એ યુરોપના સૌથી વિશાળ ડિજિટલ અને સ્ટાર્ટઅપ કાર્યક્રમોમાંનો એક છે, જે 2016થી દર વર્ષે પેરિસમાં યોજાય છે. આ કાર્યક્રમનું આયોજન અગ્રણી એડવર્ટાઈઝિંગ અને માર્કેટિંગ સમૂહ પબ્લિસિસ અને અગ્રણી ફ્રેન્ચ મીડિયા ગ્રૂપ લેસ ઈકોઝ દ્વારા સંયુક્ત રીતે કરવામાં આવે છે. જેમાં ટેકનોલોજી ઈનોવેશન અને સ્ટાર્ટઅપ ઈકોસિસ્ટમમાં હિતધારકોને એકત્ર કરે છે તેમજ તેમાં પ્રદર્શનો, એવોર્ડ્સ, પેનલ ડિસ્કશન્સ અને સ્ટાર્ટઅપ સ્પર્ધાઓ સામેલ હોય છે. વાઈવાટેકના પાંચમા સંસ્કરણનું આયોજન 16થી 19 જૂન, 2021 દરમિયાન કરવામાં આવ્યું છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પ્રોફેસર યુ આર રાવના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા વૈજ્ઞાનિક પ્રોફેસર યુ આર રાવના નિધન પર શોક વ્યક્ત કર્યો હતો.
પ્રધાનમંત્રીએ કહ્યું હતું કે, “ખ્યાતનામ વૈજ્ઞાનિક પ્રોફેસર યુ આર રાવના નિધનથી દુઃખ થયું છે. ભારતના અંતરિક્ષ કાર્યક્રમમાં તેમના નોંધપાત્ર યોગદાનને ક્યારેય વિસરી નહીં શકાય.”
(Visitor Counter : 10
પ્રધાનમંત્રીનું કાર્યાલય
સંસદ 2021ના ચોમાસુ સત્રની શરૂઆતમાં પ્રધાનમંત્રીના નિવેદનનો મૂળપાઠ
કોરોના વિરુદ્ધની લડતમાં અત્યાર સુધીમાં 40 કરોડથી વધુ લોકો બાહુબલી બની ગયા છે: પ્રધાનમંત્રી
અમે ઇચ્છીએ છીએ કે સંસદમાં પણ આ રોગચાળાને લઈને અર્થપૂર્ણ ચર્ચા થવી જોઈએ, તેને સૌથી વધુ પ્રાધાન્યતા આપવી
રાજકીય પક્ષોને આગ્રહ કરું છું કે તીક્ષ્ણમાં તીક્ષ્ણ પ્રશ્નો પૂછે, ધારદાર પ્રશ્નો પૂછે પણ શાંત વાતાવરણમાં સરકારને જવાબ આપવા તક પણ આપે: પ્રધાનમંત્રી
સાથીઓ બધાનું સ્વાગત છે અને હું આશા રાખું છું કે તમે બધાએ રસીનો ઓછામાં ઓછો એક ડોઝ લીધો હશે. પરંતુ તે છતાં, હું સૌ મિત્રોને પ્રાર્થના પણ કરું છું, ગૃહના બધા સાથીઓને પણ કોરોના પ્રોટોકોલને અનુસરવા સહયોગ આપવા વિનંતી કરું છું. હવે આ રસી બાહુ પર લગાડવામાં આવે છે, અને જ્યારે આ રસી બાહુ ઉપર લગાવવામાં આવે છે, ત્યારે દરેક બાહુબલી બની જાય છે. અને કોરોના સામે લડવા માટે બાહુબલી બનવાનો એકમાત્ર રસ્તો છે તમારા બાહુ  પર એક રસી મુકાવી દેવી.
કોરોના સામેની લડતમાં અત્યાર સુધીમાં 40 કરોડથી વધુ લોકો બાહુબલી બની ગયા છે. આ કાર્યને ખૂબ જ ઝડપી ગતિએ આગળ વધારવામાં આવી રહ્યું છે. આ રોગચાળો એ એક મહામારી છે જેણે આખી દુનિયાને ઘેરી લીધી છે, સમગ્ર માનવ જાતિને ઘેરી લીધી છે. અને તેથી જ આપણે ઇચ્છીએ છીએ કે સંસદમાં પણ આ રોગચાળા વિશે સાર્થક ચર્ચા થવી જોઈએ, તેને મહત્ત્વનું પ્રાધાન્ય આપતા ચર્ચા થવી જોઈએ અને તમામ વ્યવહારુ સૂચનો બધા માનનીય સાંસદ દ્વારા મળવા જોઈએ જેથી રોગચાળો સામેની લડતમાં નવીનતા આવી શકે, કેટલીક ખામીઓ રહી ગઈ હોય તો તેને પણ સુધારી શકાય અને આ લડતમાં બધા સાથે મળીને આગળ વધી શકે છે.
મેં તમામ નેતાઓને પણ વિનંતી કરી છે કે જો તેઓ આવતીકાલે સાંજે સમય લેશે, તો હું તેમને પણ રોગચાળાને લગતી તમામ વિગતવાર માહિતી આપવા માંગું છું. અમે ગૃહની સાથે-સાથે ગૃહની બહાર તમામ નેતાઓ સાથે ચર્ચા કરવા માંગીએ છીએ કારણ કે હું સતત મુખ્યમંત્રીઓને મળી રહ્યો છું. તમામ પ્રકારની ચર્ચાઓ વિવિધ મંચોમાં થઈ રહી છે. તેથી હું ફ્લોર નેતાઓ પાસેથી પણ ઇચ્છું છું કે ગૃહ ચાલે છે, તો ત્યાં કોઈ અનુકૂળ હશે, રૂબરૂ વિશે મળીને વાત કરીશું.
સાથીઓ, આ ગૃહ પરિણામકારી હોય, અર્થપૂર્ણ ચર્ચા માટે સમર્પિત હોય, દેશના લોકો ઇચ્છે છે તેવા જવાબો આપવા માટે સરકાર સંપૂર્ણ રીતે તૈયાર છે. હું તમામ માનનીય સાંસદો, તમામ રાજકીય પક્ષોને આગ્રહ કરું છું કે તેઓ તીક્ષ્ણમાં તીક્ષ્ણ પ્રશ્નો પૂછે, ધારદાર પ્રશ્નો પૂછે પણ શાંત વાતાવરણમાં સરકારને જવાબ આપવા તક પણ આપે. જેથી જનતા જનાર્દનની સામે સત્ય લાવવાથી લોકશાહીને પણ શક્તિ મળે, લોકોનો આત્મવિશ્વાસ પણ વધે અને દેશની પ્રગતિની ગતિને પણ વેગ મળે.
સાથીઓ, આ સત્રની અંદરની વ્યવસ્થા પહેલા જેવી નથી, સૌ સાથે બેસીને કામ કરવા જઈ રહ્યા છે, કેમ કે લગભગ દરેકને રસી આપવામાં આવી છે. હું ફરી એકવાર આપ સૌ સાથીઓનો ખૂબ ખૂબ આભાર માનું છું અને તમારી પોતાની સંભાળ રાખવા વિનંતી કરું છું. અને ચાલો આપણે બધા સાથે મળીને દેશની આશાઓ અને આકાંક્ષાઓ પૂર્ણ કરવા કાર્ય કરીએ.
ખૂબ ખૂબ આભાર સાથીઓ.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વિષ્ણુ સર્વનનને પુરુષોની ઢીંગી-ILCA7માં કાંસ્ય ચંદ્રક જીતવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં પુરુષોની ઢીંગી - ILCA7માં કાંસ્ય ચંદ્રક જીતવા બદલ વિષ્ણુ સર્વનનને અભિનંદન પાઠવ્યા છે.
એક X પોસ્ટમાં, પ્રધાનમંત્રીએ કહ્યું; “એશિયન ગેમ્સમાં પુરુષોની ઢીંગી - ILCA7માં કાંસ્ય પદક જીતવા બદલ વિષ્ણુ સર્વનનને ખૂબ ખૂબ અભિનંદન.
તેણે મહાન કૌશલ્ય, નિશ્ચય અને અનુકૂલનક્ષમતા દર્શાવી છે. તેના ભવિષ્યના પ્રયાસો માટે શુભેચ્છાઓ.”
CB/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ન્યૂજર્સીના ગવર્નર શ્રી ફિલિપ ડી. મર્ફી સાથે મુલાકાત કરી
પ્રધાનમંત્રી શ્રી નરેન્દ્ર મોદીએ આજે સવારે અમેરિકાના ન્યૂજર્સી રાજ્યના ગવર્નર શ્રી ફિલિપ ડી. મર્ફી સાથે મુલાકાત કરી હતી. વર્તમાન હોદ્દાની રૂએ શ્રી મર્ફી ભારતની પ્રથમ સત્તાવાર મુલાકાતે છે. ગવર્નર મર્ફી દિલ્હી ઉપરાંત આગ્રા, મુંબઇ, હૈદરાબાદ અને અમદાવાદની મુલાકાત લેવાના છે.
પ્રધાનમંત્રી શ્રી મોદીએ ન્યૂજર્સી અને ભારત વચ્ચે વધુ ગાઢ વ્યાવસાયિક અને લોકોથી લોકો વચ્ચેના સંબંધોને પ્રોત્સાહન આપવાની ગવર્નરની ઇચ્છાનું સ્વાગત કર્યુ હતુ. ઉપરાંત તેમણે ભારતીય રાજ્યો સાથે અર્થપૂર્ણ સહકાર સાધવાના ન્યૂજર્સીના પ્રયાસોને ભારત સરકારનું સમર્થન આપવાની ખાતરી પુરી પાડી હતી.
ગવર્નર મર્ફીએ પ્રધાનમંત્રી મોદીને ભારત સાથે તેમના રાજ્યના સંબંધોનું નિર્માણ કરવા માટે પોતાની પ્રાથમિકતા અને ભારત અને અમેરિકા વચ્ચે મજબૂત ભાગીદારી તરફ કામગીરી કરવાની કટિબદ્ધતા અંગે માહિતગાર કર્યા હતા. ભારત અને ન્યૂજર્સી વચ્ચે સામાન્ય બાબતોની નોંધ લેતા તેમણે વૈવિધ્યતાની ઉજવણી અને ભારતમાં બહુવિધતાને સન્માન આપવાનો ઉલ્લેખ કર્યો હતો, જેના તેઓ ભારતમાં આગમનથી સાક્ષી બની રહ્યાં છે.
પ્રધાનમંત્રી મોદીએ સંતોષ સાથે નોંધ્યું હતું કે અમેરિકામાં ભારતીય-અમેરિકન વસ્તીની સૌથી વધુ સંખ્યા ધરાવતું ન્યૂજર્સી રાજ્ય અમેરિકામાં ભારતના વેપાર અને રોકાણ માટે ટોચનું સ્થાન પ્રાપ્ત કરે છે. બન્ને મહાનુભાવો STEM અને ઊચ્ચ શિક્ષણમાં સહકારના મહત્ત્વ અંગે સંમત થયા હતા.
પ્રધાનમંત્રીએ ન્યૂજર્સીમાં ભારતીય અમેરિકન સમુદાયની સુખાકારી માટે ગવર્નર દ્વારા રાખવામાં આવતી વ્યક્તિગત કાળજીની પ્રશંસા કરી હતી અને તેમણે ભારત અને તેમના યજમાન વચ્ચે કડી તરીકે તેના મહત્ત્વ ઉપર ભાર મૂક્યો હતો.
DK/J.Khunt/RP
(Visitor Counter : 138
ગૃહ મંત્રાલય
કેન્દ્રીય ગૃહમંત્રી શ્રી રાજનાથ સિંહે ગાંધીનગર ખાતે પશ્ચિમ ક્ષેત્રીય પરિષદની 23મી બેઠકની અધ્યક્ષતા કરી
કેન્દ્રીય ગૃહમંત્રી શ્રી રાજનાથ સિંહની અધ્યક્ષતા હેઠળ આજે ગાંધીનગર ખાતે પશ્ચિમ ક્ષેત્રીય પરિષદની 23મી બેઠક યોજાઈ ગઈ. આ બેઠકમાં મહારાષ્ટ્ર અને ગુજરાતના મુખ્યમંત્રીઓ, ગુજરાત, મહારાષ્ટ્ર અને ગોવાના મંત્રીઓ તેમજ કેન્દ્ર શાસિત પ્રદેશો દમણ અને દીવ તથા દાદરા અને નગર હવેલીના પ્રશાસકો સહિત કેન્દ્રીય અને રાજ્ય સરકારના વરિષ્ઠ અધિકારીઓએ ભાગ લીધો હતો.
ગુજરાતના મુખ્યમંત્રીએ તેમના સ્વાગત પ્રવચન દરમિયાન દરિયાઈ સુરક્ષાના મુદ્દા ઉપર પશ્ચિમ ઝોનલ રાજ્યોના સુમેળ અને સહયોગ ઉપર ભાર મુક્યો હતો. આ સાથે જ તેમણે વધુમાં આશરે 8000 વર્ગોમાં વર્ચ્યુલ શિક્ષણના પ્રારંભ, 5000 પોલીસોને ગુનાઓનો રેકોર્ડ ધરાવતા સ્માર્ટ ફોન આપ્યાની વિગત, પોલીસ દળમાં 33% મહિલાઓની ભરતી, રાજ્યમાં સ્ટેટ ઓફ ધ આર્ટ ફોરેન્સિક યુનિવર્સીટીની સ્થાપના વગેરે બાબતોનો પણ ઉલ્લેખ કર્યો હતો.
કેન્દ્રીય ગૃહ મંત્રીએ જણાવ્યું કે ક્ષેત્રીય પરિષદની સ્થાપના સ્ટેટ્સ રી-ઓર્ગેનાઈઝેશન એક્ટ, 1956 અંતર્ગત કરવામાં આવી હતી જેનો ઉદ્દેશ્ય રાજ્યો વચ્ચે તેમજ કેન્દ્ર અને રાજ્ય વચ્ચે સહયોગાત્મક કાર્યપ્રણાલીનો વિકાસ કરવાની આદત પાડવાનો છે. ક્ષેત્રીય પરિષદ આર્થિક અને સામાજિક આયોજનના ક્ષેત્રમાં સમાન હિતની કોઈ પણ બાબત ઉપર સૂચનો આપવાની અને તે અંગે ચર્ચા અધિકૃત છે.
શ્રી રાજનાથસિંહ રાજ્યો સાથે સહકારી સંઘવાદને પ્રોત્સાહન આપવાના કેન્દ્રના સંકલ્પનો ફેર ઉલ્લેખ કર્યો હતો. તેમણે વધુમાં ઉમેર્યું કે છેલ્લા ત્રણ વર્ષ દરમિયાન પશ્ચિમ ક્ષેત્રીય પરિષદની 2 પરિષદ બેઠકો અને 3 સ્ટેન્ડીંગ કમિટીની બેઠકોનું આયોજન કરવામાં આવી ચુક્યું છે. આ પરિષદોમાં 41 બાબતોની ચર્ચા કરવામાં આવી છે અને 31 મુદ્દાઓને ઉકેલવામાં આવ્યા છે.
અન્ય ઝોન  સહીત આ સમયગાળા દરમિયાન કુલ 10 કાઉન્સિલ બેઠકો અને 15 સ્ટેન્ડીંગ કમિટી બેઠકો યોજવામાં આવી હતી. આજની બેઠક સહીત ઉપરોક્ત તમામ બેઠકોમાં આશરે 653 બાબતો અંગે ચર્ચા કરવામાં આવી ચુકી છે અને અંદાજીત 411 મુદ્દાઓને ઉકેલી નાખવામાં આવ્યા છે.
પરિષદ દ્વારા છેલ્લે મળેલી બેઠકમાં કરવામાં આવેલા સૂચનોના અમલીકરણની પ્રગતિની સમીક્ષા કરવામાં આવી કે જેમાં “તમામ માટે ઘર: 2022”ના ઉદ્દેશને પૂરું કરવા માટે કેન્દ્ર સરકારની વિવિધ સંસ્થાનોની જમીનને ઉપલબ્ધ કરાવવા અંગેની બાબત અને આધારને લગતા મુદ્દાઓનો સમાવેશ થાય છે. ત્યારબાદ, કાઉન્સીલ દ્વારા અન્ય મુદ્દાઓ લેવામાં આવ્યા જેવા કે આયાત ઉપર સ્ટેમ્પ ડ્યુટી, જેએન બંદરમાં પાર્કિંગને લગતી સમસ્યાઓ, પુનઃપ્રાપ્ય ઉર્જા ઓપરેટર  સાથે મહારાષ્ટ્ર દ્વારા ઉર્જા ખરીદ સંધિ પર હસ્તાક્ષર ના કરવાની બાબત, પેસા કાયદાની જોગવાઈઓનું અમલીકરણ, ટ્રોમાં કેર સુવિધાઓનો વિકાસ કરવા માટે ક્ષમતા નિર્માણ, સંપૂર્ણ રોગપ્રતિકારક ક્ષમતા કવરેજ, રાષ્ટ્રીય એઇડ્સ નિયમન કાર્યક્રમ, કુદરતી વાયુ ઉપર ઈનપુટ ટેક્સ ક્રેડીટને લગતા મુદ્દાઓ વગેરે. આ બેઠકમાં આજે ચર્ચા કરવામાં આવેલ કુલ 16 બાબતોમાંથી  14 બાબતોને પારસ્પરિક સમજણ અને મંજુરી સાથે ઉકેલી નાખવામાં આવી હતી.
મહારાષ્ટ્રના મુખ્યમંત્રી શ્રી દેવેન્દ્ર ફડણવીસે તેમના પ્રવચનમાં ક્ષેત્રીય પરિષદોની બેઠકમાં નવી ઉર્જા પૂરી પાડવા બદલ કેન્દ્રીય ગૃહમંત્રીને અભિનંદન પાઠવ્યા હતા.
પરિષદની વિચારણાઓ સાચા અર્થમાં સહકારી સમવાયતંત્રની ભાવના સાથે હૂંફાળી અને મૈત્રીપૂર્ણ હતી અને આગામી બેઠક ગોવામાં યોજવાના નિર્ણય સાથે આ બેઠક પૂર્ણ થઇ હતી.
NP/J.Khunt/GP
(Visitor Counter : 207
ભારતીય સ્પર્ધા પંચ
મંત્રીમંડળે ભારતીય સ્પર્ધાત્મકતા પંચ  અને જાપાન ફેર ટ્રેડ કમિશન  વચ્ચે થયેલા સહકારના કરાર ને મંજૂરી આપી
આજે પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ભારતીય સ્પર્ધાત્મક પંચ  અને જાપાન ફેર ટ્રેડ કમિશન  વચ્ચે થયેલા સમજૂતીના કરાર ને મંજૂરી આપવામાં આવી હતી, જેનો આશય સ્પર્ધાત્મકતા સાથે સંબંધિત કાયદા અને નીતિગત બાબતોમાં સહકારના પ્રોત્સાહન આપવાનો અને એને વધુ ગાઢ બનાવવાનો છે.
અસર:
આ મંજૂર થયેલા એમઓસી માહિતીના આદાનપ્રદાન દ્વારા સીસીઆઈને જાપાનમાં એની સહભાગી સ્પર્ધાત્મક સંસ્થાના અનુભવો અને બોધપાઠોમાંથી નવી બાબતો શીખવા સક્ષમ બનાવશે. વળી આ એમઓસી સીસીઆઈ દ્વારા સ્પર્ધાત્મકતા કાયદા, 2002ને અસરકારક રીતે લાગુ કરવા મદદરૂપ થશે. સરવાળે ઉપભોક્તાઓને લાભ થશે તથા સર્વસમાવેશકતા વધશે અને સમાનતાને પ્રોત્સાહન મળશે.
વિગતઃ
આ એમઓસી માહિતીના આદાનપ્રદાન દ્વારા તેમજ ટેકનિકલ સહકાર, અનુભવોની વહેંચણી અને સહકારના અમલીકરણના ક્ષેત્રમાં વિવિધ ક્ષમતાનિર્માણની પહેલો દ્વારા સ્પર્ધાત્મકતા સાથે સંબંધિત કાયદા અને નીતિગત બાબતોના સંબંધમાં સહકારને પ્રોત્સાહન આપશે અને એને વધારે ગાઢ બનાવશે.
પૃષ્ઠભૂમિ:
સ્પર્ધાત્મકતા કાયદા, 2002ની કલમ 18 સીસીઆઈને એની ફરજો અદા કરવા કે કાયદા અંતર્ગત એની કામગીરી કરવા કોઈ પણ વિદેશી સંસ્થા સાથે કોઈ પણ કરાર કે વ્યવસ્થા કરવાની મંજૂરી આપે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159
પ્રધાનમંત્રીનું કાર્યાલય
પ્રધાનમંત્રી 30 જૂને દિલ્હી યુનિવર્સિટીના શતાબ્દી સમારોહના કાર્યક્રમમાં ભાગ લેશે
પ્રધાનમંત્રી યુનિવર્સિટીના ટેક્નોલોજી ફેકલ્ટી, કોમ્પ્યુટર સેન્ટર અને એકેડેમિક બ્લોકની ઇમારતનો શિલાન્યાસ કરશે
પ્રધાનમંત્રી શ્રી નરેન્દ્ર મોદી 30મી જૂન, 2023ના રોજ દિલ્હી યુનિવર્સિટી સ્પોર્ટ્સ કોમ્પ્લેક્સના મલ્ટીપર્પઝ હોલમાં સવારે 11 વાગ્યે દિલ્હી યુનિવર્સિટીના શતાબ્દી સમારોહના સમાપન કાર્યક્રમમાં ભાગ લેશે. પ્રધાનમંત્રી આ પ્રસંગે સભાને પણ સંબોધન કરશે.
કાર્યક્રમ દરમિયાન, પ્રધાનમંત્રી દિલ્હી યુનિવર્સિટીના કોમ્પ્યુટર સેન્ટર અને ટેકનોલોજી ફેકલ્ટીની ઇમારત અને યુનિવર્સિટીના ઉત્તર કેમ્પસમાં બનેલા એકેડેમિક બ્લોકનો શિલાન્યાસ કરશે.
દિલ્હી યુનિવર્સિટીની સ્થાપના 1લી મે 1922ના રોજ કરવામાં આવી હતી. છેલ્લા સો વર્ષોમાં, યુનિવર્સિટીએ ખૂબ જ વિકસ્યું છે અને વિસ્તરણ કર્યું છે અને હવે તેના 86 વિભાગો, 90 કોલેજો, 6 લાખથી વધુ વિદ્યાર્થીઓ છે, અને રાષ્ટ્ર નિર્માણમાં તેણે ઘણું યોગદાન આપ્યું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રના રાયગઢમાં ભૂસ્ખલનથી થયેલા લોકોનાં મોત અંગે શોક વ્યક્ત કર્યો
તેમણે પીએમએનઆરએફમાંથી આર્થિક સહાયની રકમ ઉપલબ્ધ કરવા અંગે ઘોષણા કરી
પ્રધાનમંત્રી શ્રી નરેન્દ્ર મોદીએ મહારાષ્ટ્રના રાયગઢમાં ભૂસ્ખલનથી થયેલા લોકોનાં મોત અંગે દુઃખ વ્યક્ત કર્યુ છે.
પ્રધાનમંત્રીએ એક ટ્વીટમાં કહ્યું, “મહારાષ્ટ્રના રાયગઢમાં ભૂસ્ખલનના કારણે થયેલા લોકોનાં મોતથી દુઃખી છું. શોકગ્રસ્ત પરિવારો પ્રત્યે મારી સંવેદનાઓ. હું ઘાયલો ઝડપથી સ્વસ્થ થાય એ માટે પ્રાર્થના કરૂં છું.
મહારાષ્ટ્રમાં ભારે વરસાદના કારણે સ્થિતિ પર ઝીણવટભરી નજર રાખવામાં આવી રહી છે અને અસરગ્રસ્ત લોકોને સહાયતા ઉપલબ્ધ કરાવવામાં આવી રહી છે.”
પ્રધાનમંત્રી શ્રી નરેન્દ્ર મોદીએ જીવ ગુમાવનારા લોકોનાં પરિવારજનોને બે લાખ રૂપિયા અને ઘાયલોને 50,000 રૂપિયાની આર્થિક સહાય પ્રદાન કરવાની ઘોષણા પણ કરી છે.
પ્રધાનમંત્રી કાર્યાલયના એક ટ્વીટમાં પ્રધાનમંત્રીએ કહ્યું, ‘પીએમ@ narendramodiએ મહારાષ્ટ્રના રાયગઢમાં ભૂસ્ખલનના કારણે પોતાનો જીવ ગુમાવનાર પ્રત્યે વ્યક્તિના પરિવારજનો માટે પીએમએનઆરએફમાંથી બે લાખ રૂપિયાની આર્થિક સહાય પૂરી પાડવાની ઘોષણા કરી છે. ઘાયલોને 50,000 રૂપિયા આપવામાં આવશે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વેપાર અને ઉદ્યોગ મંત્રાલય
કોરોના વાયરસ પછીની સ્થિતિમાં ગ્લોબલ સપ્લાય ચેઈનમાં સ્પષ્ટ પરિવર્તન જોવા મળશે અને ભારત વિશ્વ વેપારમાં નોંધપાત્ર હિસ્સો હાંસલ કરી શકશે: શ્રી ગોયલ
કેન્દ્રીય રેલવે તથા વાણિજ્ય અને ઉદ્યોગ મંત્રી શ્રી પિયુષ ગોયલે આજે વીડિયો કોન્ફરન્સના માધ્યમથી દેશની એક્સપોર્ટ પ્રમોશન કાઉન્સિલો સાથે ચર્ચા હાથ ધરી હતી. તેમણે નિકાસકારોને તેમની તાકાત, ક્ષમતા અને સ્પર્ધાત્મક લાભ પારખવા અને વિશ્વનાં બજારોમાં તેનો લાભ લેવા અનુરોધ કર્યો હતો. શ્રી ગોયલે જણાવ્યું હતું કે કોરોના વાયરસ પછીના કાળમાં વિશ્વની સપ્લાય ચેઈનમાં સ્પષ્ટ પરિવર્તન આવશે અને ભારતના ઉદ્યોગપતિઓ અને નિકાસકારોએ વિશ્વના બજારોમાં નોંધપાત્ર હિસ્સો હાંસલ કરવા માટે પ્રયાસો કરવાના રહેશે. તેમણે ખાત્રી આપી હતી કે સરકાર તેમના માટે અતિ સક્રિય ટેકેદાર બની રહેશે અને તેમના પ્રયાસોમાં સહાયક બનશે. ભારતના વિદેશ ખાતેના મિશનો આ બાબતે મહત્વની ભૂમિકા ભજવશે. મંત્રીશ્રીએ જણાવ્યું હતું કે પ્રોત્સાહનો આપી શકાય પણ તે ઉચિત, યોગ્ય અને ડબલ્યુટીઓની પ્રણાલી સાથે બંધ બેસે તેવા હોવા જોઈએ.
શ્રી ગોયલે જણાવ્યું હતું કે નિકાસના હેતુથી તેમનું મંત્રાલય ચોક્કસ ક્ષેત્રોને નજીકના ભવિષ્યમાં આગળ ધપાવવા માટે સુનિશ્ચિત કરી રહ્યું છે. તેમણે કહ્યું કે નવી સિઝનમાં ભારતમાં વિક્રમ ઉત્પાદન થવાનું છે અને આપણી સંગ્રહ ક્ષમતા ઓછી પડે તેવી સ્થિતિ થશે. સાથે સાથે કેટલીક એવી નવી વાતો ચાલી રહી છે કે કેટલાક દેશોમાં અનાજની તંગી વર્તાવાની છે. ઘણાં સ્થળોએ કોરોના વાયરસ કટોકટી સર્જાવાના કારણે યોગ્ય ગુણવત્તા, સ્વાદ અને જથ્થો ધરાવતું અનાજ વિવિધ અવરોધોને કારણે ઉપલબ્ધ નથી. તેમણે કહ્યું કે આ સ્થિતિ ભારતની કૃષિ અને પ્રોસેસ કરેલી ખાદ્ય ચીજોની નિકાસ માટે સારી તક પૂરી પાડશે. મંત્રીશ્રીએ જણાવ્યું હતું કે નિકાસ પ્રોત્સાહન કાઉન્સિલોએ તેમના સભ્યો સાથે સક્રિય પરામર્શ કરીને મોટા વિચારો સાથે અને કામગીરી થઈ શકે તેવા ઉપાયો સાથે બહાર આવવું જોઈએ.
નિકાસ પ્રોત્સાહક કાઉન્સિલોના હોદ્દેદારોએ કોરોના વાયરસ મહામારી અને લૉકડાઉન દરમ્યાન સહયોગ પૂરો પાડવા માટે અને સમયબધ્ધ ઉપાયો હાથ ધરવા બદલ મંત્રીશ્રીનો આભાર વ્યક્ત કર્યો હતો. આ કારણે હવે પછી તેમની કામગીરીમાં સુગમતા આવશે. આ બેઠકમાં ફીઓ, એઈપીસી, એસઆરટીઈપીસી, સીએલઈ,એસઈપીસી, કેમેક્સીલ, જીજેઈપીસી, સીઈપીસી, શેફેક્સીલ, સીઈપીસીઆઈ, પીઈપીસીઆઈ, ફાર્મેક્સીલ, ઈસીએસઈપીસી, ઈઈપીસી, ટીઈપીસી, કેપેક્સીલ અને કેમેક્સીલ સહિતના સંગઠનોના હોદ્દેદારોએ હાજરી આપી હતી.
GP/DS
(